**Pemikiran komputasi** (CT) ialah kemahiran mental untuk menggunakan konsep asas dan penaakulan, yang terbit daripada ilmu pengkomputeran dan sains komputer untuk menyelesaikan masalah dalam semua bidang. Dalam pendidikan, CT ialah satu set kaedah penyelesaian masalah yang melibatkan menyatakan masalah dan penyelesaiannya dengan cara yang juga boleh dilaksanakan oleh komputer. Ia melibatkan automasi proses, tetapi juga menggunakan pengkomputeran untuk meneroka, menganalisis dan memahami proses, sama ada semula jadi mahupun buatan. 

Mungkin sukar untuk melihat apa itu pemikiran pengiraan dan orang ramai mungkin terjebak untuk mempertimbangkan pemikiran komputasional dalam aspek kecerdasan buatan (AI) sahaja. AI juga ialah pemikiran komputasional, dalam bentuk yang paling popular, tetapi tidak mewakili bidang ini sepenuhnya. Pemikiran komputasional bermula lama sebelum AI menjadi popular, dengan pembelajaran dalam sebagai bidang terkemuka. Sebagai satu contoh, pengaturcaraan matematik, sebahagian daripada penyelidikan operasi, adalah pemikiran komputasional yang dibangunkan semasa Perang Dunia Kedua, dan secara tradisinya, walaupun sedekad lalu, tidak menggunakan AI.

Ciri-ciri
---------

Ciri-ciri yang mentakrifkan pemikiran komputasional ialah peleraian, pengecaman corak, perwakilan data, peniskalaan (abstraksi), pengitlakan (generalisasi), dan algoritma. Dengan menguraikan masalah, mengenal pasti pemboleh ubah yang terlibat dengan perwakilan data, dan mencipta algoritma, satu penyelesaian generik dapat diterbitkan. Penyelesaian generik ialah generalisasi atau abstraksi yang boleh digunakan untuk menyelesaikan pelbagai variasi masalah asal.

Kritikan
--------

Konsep pemikiran pengiraan telah dikritik sebagai terlalu kabur, kerana ia jarang menjelaskan bagaimana ia berbeza daripada gaya pemikiran lain. Kecenderungan komuniti saintis komputer untuk memaksa pemikiran komputasional terhadap bidang lain telah digelar "cauvinis komputasional". Sesetengah saintis komputer bimbang tentang promosi pemikiran komputasional sebagai pengganti kepada pendidikan sains komputer yang lebih luas, kerana pemikiran komputasional hanya mewakili sebahagian kecil bidang itu. Saintis yang lain bimbang bahawa penekanan pada pemikiran komputasional menggalakkan saintis komputer untuk berfikir terlalu sempit tentang masalah yang boleh mereka selesaikan, sekali gus terlepas pandang implikasi sosial, etika dan alam sekitar terbitan teknologi yang mereka cipta. Di samping itu, kerana hampir semua penyelidikan CT dilakukan dalam dunia Barat, tidak pasti sejauh mana idea pendidikan tersebut berfungsi dalam konteks budaya lain.

Rujukan
-------

1. ↑  Wang, Paul S. From Computing to Computational Thinking. CRC Press, 2016. ISBN 1482217651
2. ↑  Wing, Jeannette (2014). "Computational Thinking Benefits Society". *40th Anniversary Blog of Social Issues in Computing*.
3. ↑  Denning, P.J. and Tedre, M. Computational Thinking. The MIT Press, 2019.
4. ↑  Wing, Jeannette M (2008-10-28). "Computational thinking and thinking about computing". *Philosophical Transactions of the Royal Society A: Mathematical, Physical and Engineering Sciences* (dalam bahasa Inggeris). **366** (1881): 3717–3725. doi:10.1098/rsta.2008.0118. ISSN 1364-503X. PMC 2696102. PMID 18672462.
5. ↑  Denning, Peter J.; Tedre, Matti (2021-07-07). "Computational Thinking: A Disciplinary Perspective". *Informatics in Education* (dalam bahasa Inggeris). doi:10.15388/infedu.2021.21. ISSN 1648-5831.
6. ↑  "Introduction to computational thinking". *BBC Bitesize*. Dicapai pada 25 November 2015.
7. ↑  "Exploring Computational Thinking". *Google for Education*. Dicapai pada 25 November 2015.
8. 1 2  Tedre, Matti; Denning, Peter (2016). "The Long Quest for Computational Thinking" (PDF). *Proceedings of the 16th Koli Calling Conference on Computing Education Research*.
9. ↑  Jones, Elizabeth. "The Trouble with Computational Thinking" (PDF). ACM. Dicapai pada 30 November 2016.
10. ↑  Denning, Peter J.; Tedre, Matti; Yongpradit, Pat (2 February 2017). "Misconceptions about computer science". *Communications of the ACM* (dalam bahasa Inggeris). **60** (3): 31–33. doi:10.1145/3041047. S2CID 411880.
11. ↑  Denning, Peter J. (1 June 2009). "Beyond computational thinking". *Communications of the ACM*. **52** (6): 28. doi:10.1145/1516046.1516054. hdl:10945/35494. S2CID 215746950.
12. ↑  Denning, Peter J.; Tedre, Matti (2019). *Computational thinking*. Cambridge. ISBN 9780262353410. OCLC 1082364202.
13. ↑  Easterbrook, Steve (2014). "From Computational Thinking to Systems Thinking: A conceptual toolkit for sustainability computing". *Proceedings of the 2nd International Conference ICT for Sustainability*. doi:10.2991/ict4s-14.2014.28. ISBN 978-94-62520-22-6.
14. ↑  Saqr, Mohammed; Ng, Kwok; Oyelere, Solomon Sunday; Tedre, Matti (2021-03-02). "People, Ideas, Milestones: A Scientometric Study of Computational Thinking". *ACM Transactions on Computing Education*. **21** (3): 20:1–20:17. doi:10.1145/3445984.